Materielle+og+estetiske+uttrykk

= = Materielle og estetiske uttrykk

Materielle og estetiske uttrykk i islam består av ulike kunstformer, byggverk, dans og musikk, som brukes aktivt av religiøse for å uttrykke sin gudstro. Det estetiske går blant annet ut på læren om kunsten og musikken, mens det materielle består av moskeen, og dans.

Islamske Kunstformer:
I islam er det en sentral tanke at Gud er én, og at han ikke kan oppfattes av menneskelige sanser. Gud kan derfor ikke gripes av mennesket, og heller ikke av kunstneren. Islamske kunstformer skiller seg derfor fra for eksempel tradisjonell kristen kunst, hvor avbilding av gud er sentralt. Dette ble allmenn kunnskap i vesten etter danske journalister trykket karikaturtegninger av Muhammad og det vekte sterke reaksjoner blant muslimer verden over. Blant de sterkeste reaksjonene fantes det ekstremister som utlovet dusør for å drepe avistegnerne som tegnet karikaturene. På grunn av bildeforbudet er Ornamentikk, arabesker og kalligrafi viktige kunstuttrykker innenfor islam, og fungerer som et alternativ til gudeavbildning. //Ornamentikk// er mønstre og dekorasjoner som settes sammen, og er en form for abstrakt kunst basert på geometriske mønstre. Mønstrene er uendelige i den forstand at de gjentar seg selv, og kan fortsette i det uendelige. De er uendelige fordi deres oppgave er å påminne folk om at Gud er uendelig. //Arabesker// er mønstre med inspirasjon fra planteverdenen og gir uttrykk for Guds skjønnhet i naturen. En annen viktig kunstform i islam er //Kalligrafi//. Kalligrafi er vakre skrifttyper, og brukes ofte til å skrive ned koransitater for å ære Gud og formidle Koranens skjønnhet og dens budskap.



Moskeen
I følge "I samme verden" stammer moske fra det arabiske ordet masjid, som betyr "et sted der en bøyer seg ned". Moskeen er hovedsaklig et sted for bønn, men den har også andre funksjoner som møtested for økonomiske eller politiske diskusjoner og ved feiring av høytider. Det står ingenting i koranen om hvordan en moskee skal se ut, og det er derfor vanlig at moskeer bærer preg av lokal arkitektur. I kina er det vanlig at en moské er utformet som en firttstående pagode i en hage med en mur rundt, mens i tykia har moskeen et kuppelformet tak og en lukket gård. Allikevel er det noen grunntrekk som går igjen i alle moskeer. Det islamske bildeforbudet gjør at de vanligvis er prydet med kaligrafi og ornamenter, med ingen spor etter figurativ kunst annet enn avbildninger av Kabaen i mekka. Alle moskeer inneholder et hovedrom, dette er stedet hvor bønnen foregår, og utenfor hovedrommet er det ofte et rom med mange skohyller, på grunn av at man må ta av seg på beina før man går inn i hovedrommet. Hovedrommet skal alltid ha et merke på veggen som kalles mihrab. Dette skal markere i hvilken retning Mekka er, slik at de som skal be lett kan vite i hvilken rettning de skal vende seg. I tillegg har de fleste moskeer slanke, høye tårn, kalt minareter. Tidligere pleide det å stå en bønneutroper oppe i minareten og kalle inn til bønn fem ganger om dagen, men i moderne tid er det vanlig at bønneutroperen har blitt erstattet av et lydopptak og høyttalere. I tillegg har alle moskeer et rom der de som skal be vasker seg før bønnen.

Musikk og dans
I mange muslimske land og kulturer har det utviklet seg flere musikalske uttrykk. I følge " samme verden" har det blant muslimer vært mye uenighet rundt musikk. Noen muslimske ledere har ment at musikk er syndig, og at det ikke skal være tillat, mens andre som for eksempel den muslimske teologen Muhammad Al-Ghazali (1058-1111) har argumentert for at musikk er en del av Guds skaperverk. De som argumenterer for musikk trekker spesielt frem at man finner musikk i naturen, som for eksempel fuglesang eller rennende vann. Det er tradisjon for å synge religiøse sanger under pilegrimsferden til Mekka, i forbindelse med overgangsriter som bryllup og begravelse. Inne i moskeen er det ikke vanlig å spille musikk, med unntak av bønnerop, høytopplesning og //nashid//. Nashid er sanger med religiøst innhold knyttet til opplæringen av barn og unge i moskeen. Det er mange muslimer i dag som uttrykker sin tro med musikk, som eksempel har man en del unge muslimer i USA som har trukket Islam inn i hiphop-sjangeren, og den britiske Yusuf Islam (tidligere Cat Stevens).

media type="youtube" key="-L-GOHa5-YQ?fs=1" height="385" width="480" align="center"

Kilder: I same verden [] Vg.no - Truer med å henrette danske avistegnere [] Youtube.com - Yusuf Islam fremfører "A is for Allah" []